b"\n_START_ARTICLE_\nGuglielmo Gabetto\n_START_SECTION_\nTraject\xc3\xb2ria\n_START_PARAGRAPH_\nInici\xc3\xa0 els seus passos futbol\xc3\xadstics l'any 1934 a les files de la Juventus FC, equip en el qual hi jug\xc3\xa0 fins a 1941, tot disputant 164 partits i marcant 85 gols, alhora que aconsegu\xc3\xad al\xc3\xa7ar-se amb la Lliga italiana de la temporada 1934-35 i la Coppa Italia de 1938._NEWLINE_L'any 1941 fitxa per l'altre equip de la ciutat, el Torino FC, passant a integrar d'una de les millors esquadres de futbol de l'\xc3\xa8poca, assolint 5 Lligues consecutives (tenint en compte que hi hagu\xc3\xa9 anys en qu\xc3\xa8 no hi hagu\xc3\xa9 campionat per culpa de la guerra), aix\xc3\xad com la Coppa Italia de 1943. Gabetto anot\xc3\xa0 127 gols en 225 partits amb el Torino FC abans de perdre desgraciadament la vida a l'accident aeri de Superga quan l'equip retornava de Lisboa on havien anat a disputar un partit amist\xc3\xb3s._NEWLINE_Amb la selecci\xc3\xb3 de futbol d'It\xc3\xa0lia disput\xc3\xa0 entre 1942 i 1948 un total de 6 partits, marcant 5 gols."